нощно време, ако е приложимо, в зависимост от работното време на съответния орган за контрол на въздушното движение;
 (7)
 минимален период на почивка след период на дежурство, включващ нощно време;
 (8)
 минимален брой на периодите на почивка в рамките на един цикъл на работа на смени.
 б)
 Доставчикът на обслужване по контрол на въздушното движение се допитва до ръководителите на полети, които ще подлежат на действието на системата за работа на смени, или до техни представители, когато е приложимо, по време на нейното разработване и прилагане, за да установят и намалят рисковете от умора, която може да се дължи на самата система за работа на смени.
 ПОДЧАСТ Б — ТЕХНИЧЕСКИ ИЗИСКВАНИЯ ЗА ДОСТАВЧИЦИТЕ НА ОБСЛУЖВАНЕ НА ВЪЗДУШНОТО ДВИЖЕНИЕ (ATS.TR)
 РАЗДЕЛ 1 — ОБЩИ ИЗИСКВАНИЯ
 ATS.TR.100 Работни методи и оперативни процедури за доставчиците на обслужване на въздушното движение
 а)
 Доставчикът на обслужване на въздушното движение трябва да може да докаже, че неговите работни методи и оперативни процедури са в съответствие с:
 (1)
 Регламент за изпълнение (ЕС) No 923/2012; както и
 (2)
 стандартите, установени в следните приложения към Чикагската конвенция, доколкото те се отнасят до предоставянето на обслужване на въздушното движение в съответното въздушно пространство:
 (i)
 приложение 10 относно аеронавигационните телекомуникации, том II относно процедурите за комуникация, включително тези със статут на процедури за аеронавигационно обслужване, 6-о издание от октомври 2001 г., в това число всички изменения до No 89 включително;
 (ii)
 без да се засягат разпоредбите на Регламент (ЕС) No 923/2012, приложение 11 относно обслужването на въздушното движение, 13-то издание от юли 2001 г., включително всички изменения до No 49 включително.
 б)
 Независимо от буква а), за органите за обслужване на въздушното движение, предоставящи услуги за летателни тестове, компетентният орган може да определи допълнителни или алтернативни условия и процедури спрямо съдържащите се в буква а), когато това е необходимо за предоставянето на услуги за летателни тестове.
 (1) Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).
 ПРИЛОЖЕНИЕ V
 СПЕЦИФИЧНИ ИЗИСКВАНИЯ ЗА ДОСТАВЧИЦИ НА МЕТЕОРОЛОГИЧНО ОБСЛУЖВАНЕ
 (Част MET)
 ПОДЧАСТ А — ДОПЪЛНИТЕЛНИ ОРГАНИЗАЦИОННИ ИЗИСКВАНИЯ ЗА ДОСТАВЧИЦИТЕ НА МЕТЕОРОЛОГИЧНО ОБСЛУЖВАНЕ (MET.OR)
 РАЗДЕЛ 1 — ОБЩИ ИЗИСКВАНИЯ
 MET.OR.100 Метеорологични данни и информация
 а)
 Доставчиците на метеорологично обслужване предоставят на оператори, членове на полетни екипажи, органи за обслужване на въздушното движение, служби за търсене и спасяване, летищни оператори, органи по разследване на произшествия и инциденти, други доставчици на услуги и авиационни субекти метеорологичната информация, която е необходима за изпълнението на съответните им функции, както е определено от компетентния орган.
 б)
 Доставчиците на метеорологично обслужване потвърждават желателната от гледна точка на експлоатацията точност на информацията, разпространявана за целите на операциите, включително източника на тази информация, като същевременно гарантират, че тази информация се разпространява своевременно и се актуализира според изискванията.
 MET.OR.105 Съхраняване на метеорологична информация
 а)
 Доставчикът на метеорологично обслужване съхранява издадената метеорологична информация най-малко 30 дни от датата на издаване.
 б)
 При поискване тази метеорологична информация се предоставя